Kristen Ulstein

Kristen Ulstein (født 29. september 1959) er en norsk kommunikasjonsrådgiver og faglitterær forfatter. 

Han er utdannet cand.polit. fra Universitetet i Oslo og har en MA fra Universitetet i Zimbabwe.

Ulstein er spesialrådgiver i Norges forskningsråd. Han har siden 1979 vært daglig leder i Grønn Hverdag, informasjonskonsulent i Landsrådet for Norges barne- og ungdomsorganisasjoner og journalist i Kirkens Nødhjelp.

I 1998 fikk han utgitt boka «Organisasjon og ledelse i frivillig arbeid».

Ulstein har hatt flere verv i frivillige organisasjoner og offentlige utvalg. Han har vært styreleder i OIKOS Økologisk Norge og i KFUK-KFUM Global (da Ungdomsaksjonen), ordfører i Frisam Kontaktforum og var daglig leder ved etableringen av Frivillighet Norge i 2005.

 Referanser 

Kategori:Norske kommunikasjonsfolk